Diari Oficial de la Generalitat Valenciana


Sumari del DOGV 7134, del 18-10-2013 (2013/9989)

RESOLUCIÓ de 15 d'octubre de 2013, del director general de Projectes i Fons Europeus per la qual es convoquen les ajudes d'Incentius Autonòmics a la inversió per a l'exercici pressupostari 2013.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7134

Data del DOGV
:   18-10-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/9989


Data del document
:   15-10-2013

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * ajuda pública

RESOLUCIÓ de 15 d'octubre de 2013, del director general de Projectes i Fons Europeus per la qual es convoquen les ajudes d'Incentius Autonòmics a la inversió per a l'exercici pressupostari 2013. [2013/9989]  
L'Orde de 6 d'agost de 2008, de la Conselleria d'Economia, Hisenda i Ocupació (DOCV 5824, 08.08.2008), modificada per l'Orde 39/2010, de 15 d'octubre de la mateixa Conselleria (DOCV 6382, 22.10.2010) i modificada per l'Orde 16/2013, de la Conselleria d'Hisenda i Administració Pública de 26 de setembre (DOCV 7123, 02.10.2013), regula la concessió d'incentius autonòmics a la inversió en la Comunitat Valenciana.  
Ateses les disposicions del Decret 147/2007 de 7 de setembre, del Consell, pel que regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques.  
En virtut de la delegació en el director general de Projectes i Fons Europeus de la facultat de dictar la resolució de convocatòria anual de les corresponents ajudes, que expressarà les línies de crèdit que la financen i l'import global màxim que es destinarà a la concessió d'estes, així com els terminis per a presentar les corresponents sol·licituds d'ajuda efectuada en la disposició final segona de l'Orde de 6 d'agost de 2008, resolc:  
  
Primer  
1. Es convoquen per a l'exercici pressupostari 2013 les ajudes econòmiques a què fa referència l'Orde de 6 d'agost de 2008, de la Conselleria de Economia, Hisenda i Ocupació.  
2. L'import global màxim destinat a finançar les dites ajudes amb càrrec a la línia T138700 del programa 612.60 de la Llei de Pressupostos de la Generalitat serà de 2.366.895,00 euros (dos milions tres-cents seixanta-sis mil huit-cents noranta-cinc euros) per a l'exercici 2013, 2.482.761,00 euros (dos milions quatre-cents huitanta-dos mil set-cents seixanta-un euros) per a l'exercici 2014 i 3.150.344,00 euros (tres milions cent cinquanta mil tres-cents quaranta-quatre euros) per a l'exercici 2015.   
Les anualitats corresponents a exercicis futurs quedaran condicionades a l'existència de crèdit adequat i suficient en els corresponents pressupostos de la Generalitat.  
  
Segon  
1. El termini de presentació de les sol·licituds serà de quinze dies comptats des del següent a la publicació d'esta resolució en el Diari Oficial de la Comunitat Valenciana. En el cas de les sol·licituds d'incentius autonòmics presentades amb anterioritat a la publicació d'esta convocatòria en virtut del que establix l'anterior redacció del punt 3 de la base Novena, haurà de presentar-se un imprés de confirmació de la sol·licitud segons model disponible en la pàgina web de la Conselleria d'Hisenda i Administració Pública.  
2. Els terminis de presentació de la justificació de les inversions realitzades seran:  
A. Justificació de l'execució realitzada a 31 de desembre de 2013: fins al 31 de març de 2014.  
B. Justificació de l'execució de 2014: fins al 30 d'octubre de 2014.  
  
C. Justificació de l'execució de 2015: fins al 30 d'octubre de 2015.  
  
  
Tercer  
Esta resolució produirà efectes al dia següent al de la seua publicació en el Diari Oficial de la Comunitat Valenciana.  
  
Contra la present resolució, que posa fi a la via administrativa, els interessats podran interposar, potestativament, un recurs de reposició davant del conseller d'Hisenda i Administració Pública, en el termini d'un mes, comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altre recurs que s'estime pertinent.   
  
  
València, 15 d'octubre de 2013.- El director general de Projectes i Fons Europeus: Juan Manuel Viesca Marqués.